6.2.2023
MT
Il-Ġurnal Uffiċjali tal-Unjoni Ewropea
C 45/11
Domandi preliminari 1) Huwa kompatibbli mad-dritt tal-Unjoni, jekk skont id-dritt nazzjonali, fil-każ ta’ ftehim ta’ kreditu marbut ma’ kuntratt ta’ bejgħ, wara li l-konsumatur ikun effettivament eżerċita d-dritt tiegħu tal-irtirar skont l-Artikolu 14(1) tad-Direttiva 2008/48/KE tal-Parlament Ewropew u tal-Kunsill tat-23 ta’ April 2008 dwar ftehim ta’ kreditu għall-konsumatur u li tħassar id-Direttiva tal-Kunsill 87/102/KEE (1), (a) id-dritt ta’ konsumatur fil-konfront ta’ kreditur għall-ħlas lura tal-pagamenti tas-self magħmula jsir dovut biss meta huwa, min-naħa tiegħu, ikun irritorna l-oġġett mixtri lill-kreditur jew ikun ipproduċa prova li bagħat l-oġġett lill-kreditur?
(b) il-konsumatur għandu jirritorna l-vettura lill-kreditur, fl-istabbiliment tiegħu, konformement mal-ewwel sentenza tal-Artikolu 358(4) u mal-ewwel inċiż tal-ewwel sentenza tal-Artikolu 357(4) tal-Bürgerliches Gesetzbuch (il-Kodiċi Ċivili)?
(c) il-kreditur ma joġġezzjonax li jaċċetta l-vettura kemm-il darba l-vettura tiġi rritornata lilu bħal depożitu, iżda ma jaqbilx mal-kundizzjonijiet legali materjali għall-eżerċizzju tad-dritt ta’ rtirar?
(d) rikors ippreżentat mill-konsumatur għall-ħlas lura tal-pagamenti tas-self magħmula mill-konsumatur wara li l-vettura mixtrija fuq kreditu tkun ġiet irritornata għandu jiġi miċħud bħala attwalment infondat jekk il-kreditur ma jkunx naqas milli jaċċetta l-oġġett mixtri?
2) Mid-dritt tal-Unjoni jirriżulta li d-dispożizzjonijiet legali nazzjonali u l-prinċipji ġuridiċi deskritti fil-punti (a) sa (d) tal-ewwel domanda ma għandhomx jiġu applikati jekk ma jkunux jistgħu jiġu interpretati b’mod konformi mad-Direttiva?
3) Fil-każ li l-eżerċizzju mill-konsumatur tad-dritt tiegħu tal-irtirar skont l-Artikolu 14(1) tad-Direttiva 2008/48 ikun jista’ jitqies li huwa abbużiv f’sitwazzjoni fejn waħda mill-indikazzjonijiet obbligatorji previsti fl-Artikolu 10(2) tad-Direttiva 2008/48 ma tkunx ġiet debitament ikkomunikata, la fil-ftehim ta’ kreditu u lanqas sussegwentement: L-evalwazzjoni bħala eżerċizzju abbużiv ta’ dritt tista’ tkun ibbażata, b’mod partikolari, fuq iċ-ċirkustanzi segwenti: (a) Il-konsumatur ikompli juża l-vettura mixtrija bi kreditu sakemm l-effettività tal-irtirar tiġi stabbilita b’mod ċar minn qorti.
(b) Il-konsumatur jirrifjuta li jħallas kumpens għall-użu tal-vettura.
(c) Il-kuntratt ikun diġà ntemm qabel il-waqt jew minħabba l-iskadenza tal-perijodu ta’ validità tiegħu meta l-konsumatur jeżerċita d-dritt ta’ rtirar tiegħu u l-bank ikun irrevoka s-sigurtà tiegħu.
(1)
ĠU 2008, L 133, p. 66, rettifiki fil-ĠU 2009, L 207, p. 14, fil-ĠU 2010, L 199, p. 40, u fil-ĠU 2011, L 234, p. 46.
Talba għal deċiżjoni preliminari mressqa mir-Rayonen sad – Svilengrad (il-Bulgarija) fit-23 ta' Novembru 2022 – “SYSTEM LUX” OOD vs Teritorialna direktsia Mitnitsa Burgas (Kawża C-717/22) (2023/C 45/19) Lingwa tal-kawża: il-Bulgaru Qorti tar-rinviju Rayonen sad – Svilengrad
Partijiet fil-kawża prinċipali Rikorrent: “SYSTEM LUX” OOD Konvenut: Teritorialna direktsia Mitnitsa Burgas